open-index/open-wikipedia-markdown huggingface dataset:
Softbal na Stredoamerických hrách 2013

**[[Softbal]]** na **[[Stredoamerické hry 2013|Stredoamerických hrách 2013]]** bol turnaj v rámci multi-športového podujatia, ktorý sa konal v San José, v Kostarike, od 4. do 7. marca 2013, za účasti 6 mužských a 6 ženských tímov. Softbalový turnaj sa na Stredoamerických hrách uskutočnil desiatykrát. Všetky zápasy sa odohrali na štadióne Parque Metropolitano La Sabana. V oboch kategóriách zvíťazili softbalisti favorizovanej Guatemaly, ktorí z posledných 4 edícií Stredoamerických hier získali spolu 8 medailí, z toho 7 zlatých a 1 striebornú.

Softbalový turnaj na hrách bol zároveň kvalifikáciou na Stredoamerické a karibské hry 2014, ktoré sa uskutočnia vo Veracruz. Kvalifikovali sa naň 2 najlepšie družstvá v oboch kategóriách. 

## Účastníci

;Muži

;Ženy

## Výsledky
### Muži
#### Základná skupina

#### Play-off
##### Semifinále
'''

##### Stretnutie o 3. miesto

##### Finále

### Ženy

#### Play-off
##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Softbal na oficiálnej stránke Stredoamerických hier 2013 
* Softbal na štatistickej stránke Stredoamerických hier 2013  

Kategória:Softbal v 2013
Kategória:Softbal na Stredoamerických hrách
Kategória:Stredoamerické hry 2013
Behynce

**Behynce** môže byť:
* miestna časť Tornale, pozri Behynce (Tornaľa)
* miestna časť obce Veľké Ripňany, pozri Behynce (Veľké Ripňany)
C/2012 F6

**C/2012 F6 (Lemmon)** je dlhoperiodická kométa objavená v súhvezdí Lev 23. marca 2012 za použitia 1,5m reflektoru na vrchu Mt. Lemmon Survey v Arizone v USA.

## Vyhliadky pozorovania
Je dobre pozorovateľná na južnej pologuli. V januári 2013 ju bolo možné pozorovať voľným okom, prechádzajúc súhvezdiami Kentaur, Južný kríž a Chameleón a vo februári keď sa kométa stala cirkumpolárnou v súhvezdí Oktant. Na konci mesiaca február prešla do súhvezdia Fénix, a bude ju možné pozorovať aj v marci.

## Zdroj
* 

Kategória:Neperiodické kométy
Kategória:Astronomické objekty objavené v roku 2012
Židia v Indonézii

**[[Židia]] v [[Indonézia|Indonézii]]** sú veľmi malou komunitou približne 20 osôb. Skladá sa prevažne zo sefardských Židov.

## Dejiny
Prvý kto napísal o židovskej komunite v Holandskej východnej Indii bol po pobyte v Batávii (Jakarta) v 50. rokoch 18. storočia židovský obchodník Jákob Saphir. V Batavii hovoril s miestnym Židom, ktorý mu vyprával o dvadsiatich židovských rodinách v meste a ďalej o Surabaye a Semarangu. Väčšina Židov žijúcich v 19. storočí v Holandskej východnej Indii boli holandskí Židia, ktorí tu pracovali ako obchodníci alebo pracovali pre koloniálny režim. Niektorí z členov miestnej komunity však boli imigranti z Iraku alebo z Adenu.

Podľa sionistického emisára Izraela Kohena sa medzi svetovými vojnami nachádzalo v Holandskej východnej Indii okolo 2 tisíc Židov. Indonézski Židia veľmi trpeli počas japonskej okupácie Indonézie, kedy boli internovaní a nútení pracovať v pracovných táboroch. Po vojne sa ich mnoho ocitlo takmer bez prostriedkov a tak časť z nich emigrovala do Spojených štátov, Austrálie a Izraela. 

Ku koncu 60. rokov 20. storočia žilo v Jakarte 20 Židov, 25 ich žilo v Surabayi.

## Referencie

* 

Kategória:Etniká, národy a národnosti v Indonézii
Kategória:Náboženstvo v Indonézii
Indonézia
Indonézia
My Little Pony

**My Little Pony** môže byť:

* animovaný seriál z roku 2010, pozri My Little Pony: Priateľstvo je magické
* animovaný film z roku 2017, pozri My Little Pony vo filme
Agnes Monica

**Agnes Monica**, vlastným menom **Agnes Monica Muljoto** (* 1. júl 1986, Jakarta, Indonézia) je indonézska speváčka, herečka a moderátorka. Jej kariéra začala v šiestich rokoch. Vydala tri detské albumy. Okrem spevu sa venuje moderovaniu detských televíznych programov. Ako teenager sa začala venovať herectvu.

Prvý album ako dospelá vydala v roku 2003 s názvom *[[A Story Goes]]*. Jeho úspech v Indonézii vzbudil aj záujem v zahraničí a tak začala jej kariéra na medzinárodnej scéne. Druhý album s názvom *[[Whaddup A'..?!]]* vyšiel v roku 2005. Potom začala spolupracovať s americkým spevákom Keithom  Martinom. Tiež sa podieľa na natáčaní dvoch ázijských drám.

## Diskografia
### Štúdiové albumy
* *Si Meong* (1992)
* *[[Yess!]]* (1995)
* *Bala-Bala* (1996)
* *[[And the Story Goes]]* (2003)
* *[[Whaddup A'..?!]]* (2005)
* *[[Sacredly Agnezious]]* (2009)

### Ďalšie  albumy
* *[[Nez (album)|Nez]]* (2008)
* *[[Agnes Is My Name]]* (2011)

### Televízne série
* *Lupus Milenia* (1999)
* *Mr Hologram* (1999)
* *Pernikahan Dini* (2001)
* *Amanda* (2002)
* *Ciuman Pertama* (2002)
* *Cinta Selembut Awan* (2002)
* *Cewekku Jutek* (2003)
* *Cantik* (2004)
* *Bunga Perawan* (2004)
* *Ku 'Tlah Jatuh Cinta* (2005)
* *Pink* (2006)
* *Romance In The White House* (2006)
* *[[The Hospital (TV series)|The Hospital]]* (2006)
* *Kawin Muda* (2006)
* *Jelita* (2008)
* *Kawin Masal* (2008)
* *Pejantan Cantik* (2010)
* *Mimo Ketemu Poscha* (2012)

## Zdroj
* 

Kategória:Speváci populárnej hudby
Kategória:Indonézske televízne herečky
Kategória:Indonézske speváčky
Kategória:Indonézski televízni moderátori
Kategória:Osobnosti z Jakarty
Jozef Steiner

Ing. **Jozef Steiner** (* 18. marec 1924, Prešov – † 27. august 2009, Prešov) bol slovenský futbalista a futbalový tréner. 

## Životopis
Pochádzal zo železničiarskej rodiny. Mal sedem súrodencov, z toho troch bratov: Pavla, Ladislava, (obaja sa takisto venovali futbalu) a Ľudovíta.

## Klubová kariéra
S futbalom začal v prešovskej Slavii.  Na jar 1948 prestúpil do Jednoty Košice. Študoval na Vysokej škole obchodnej v Bratislave. Následne narukoval do ATK Praha. Koncom roku 1952 ho prevelili a hrával za Tankistu Praha, kde bol kapitánom a hrajúcim trénerom. Po skončení vojenskej služby hral v druholigovom Spartak VSS Košice, kde bol takisto hrajúcim trénerom.

## Trénerská kariéra
Začala v roku 1957 v prešovskom Tatrane, kde pôsobil s prestávkami do roku 1965. V ročníku 1958/59 s nim obsadil štvrté, 1963/64 tretie a v sezóne 1964/65 druhé miesto. Jeho kariéra mala pokračovať v Sudáne, ale pre zdravotné problémy mu tento angažmán nevyšiel a svoju kariéru musel ukončiť.

## Úspechy
* v roku 1948 vyhlásený za najlepšieho športovca Východoslovenského kraja
* v bývalom Československu získal v poradí ako 5. tréner najvyššiu kvalifikáciu - I.triedu
* dvojnásobný čs. majster v drese NV Bratislava (1950, 1951)
* dvojnásobný dorastenecký majster Slovenska (1940, 1941)

## Referencie

## Literatúra
*MAGDA, Eugen; HELFEN, František: *Straty a nálezy*, Košice, Rotaprint s.r.o., 2007.

Kategória:Narodenia v 1924
Kategória:Úmrtia v 2009
Kategória:Česko-slovenskí futbalisti
Kategória:Česko-slovenskí futbaloví tréneri
Kategória:Slovenskí futbalisti
Kategória:Osobnosti z Prešova
Kategória:Hráči 1. FC Tatran Prešov
Židia v Taliansku

náhľad|Synagóga v Ríme
**[[Židia|Židovská]] komunita v [[Taliansko|Taliansku]]** má nepretržitú, viac ako 2000 rokov trvajúcu históriu. V novoveku boli Židia aktívni vo všetkých sférach talianskeho života. Aj keď fašistická vláda zaviedla pod nacistickým nátlakom rasové zákony, značná časť židovskej populácie prežila. Po vojne sa stalo z Talianska útočisko pre Židov z Líbye a mnohých republík bývalého Sovietskeho zväzu. V súčasnosti žije v Taliansku zhruba 30 000 osôb židovského vyznania, z čoho približne polovica v Ríme. Medzi významné mestá so židovskou komunitou patrí Miláno a Benátky. Benátky sú veľmi bohaté na židovské pamiatky (dve getá, Židovské múzeum, päť synagóg rôznych typov).

## Referencie

* 

## Externé odkazy
* Židovské Taliansko  
* Židovské Benátky 


Kategória:Etniká, národy a národnosti v Taliansku
Kategória:Náboženstvo v Taliansku
Taliansko
Taliansko
Štefan Nadzam

**Štefan Nadzam** (* 18. január 1940, Budkovce - † 26. júl 1995, Michalovce) bol česko-slovenský futbalista a futbalový tréner. Na jeho počesť sa pravidelne organizuje v Michalovciach memoriál Štefana Nadzama.

## Klubová kariéra
S futbalom začal ako žiak v Budkovciach. Nasledovalo pôsobenie v dorasteneckom družstve klubu Strojár SPŠ Zvolen, kde dostal neskôr príležitosť aj v A mužstve. Povinnú vojenskú službu absolvoval v klube Dukla Šumperk odkiaľ prestúpil do Třinca. Na Morave vydržal 7 rokov. Po návrate domov hral za Michalovce, kde po štyroch rokoch ukončil aktívnu hráčsku činnosť.

## Trénerská kariéra
V roku 1971 začal s trénerskou kariérou v klube Spartak Vihorlat Snina. Pokračoval v Michalovciach, Veľkých Kapušanoch a ďalších 6 rokov v Michalovciach. Úspešne si počínal aj v 1. SNL v Trebišove, odkiaľ sa po ročníku 1988/89 presťahoval do Prešova. Tu zažil najkrajšie roky svojej činnosti. V Dolnom Kubíne, 13. mája 1992, vyhral Slovenský pohár, keď jeho zverenci porazili Lokomotívu Košice 2:0. 

Po štyroch rokoch odišiel do Hradca Králové. Krátko nato však pre zdravotné problémy požiadal o uvoľnenie z pozície trénera, vedenie Hradca jeho žiadosti vyhovelo 31. októbra 1994. Na jeseň toho istého roku ho Prešovčania pozvali za poradcu, stratéga a koordinátora, lebo choroba ho v mnohých smeroch limitovala. Zomrel 26. júla 1995 na leukémiu.

## Literatúra
* MAGDA, Eugen; HELFEN, František: *Straty a nálezy*, Košice, Rotaprint s.r.o., 2007.

Kategória:Osobnosti z Budkoviec
Kategória:Česko-slovenskí futbalisti
Kategória:Slovenskí futbalisti
Kategória:Slovenskí futbaloví tréneri
Perseus (syn Nestora)

náhľad|''Nestor a jeho rodina pri obrate obety'', ilustrácia: John Flaxman (1755–1826)
**Perseus** alebo **Perzeus** (, ) je v gréckej mytológii syn pylského kráľa Nestora a jeho manželky Anaxibie (alebo Eurydiky).

Kráľ Nestor bol otcom synov, Persea, Antilocha, Straticha, Aréta, Echefróna, Peisistrata a Thrasyméda a dvoch dcér Peisidiky a Polykasty.

Grécky básnik Homér sa o Nestorovom synovi Perseovi zmieňuje vo svojom veľkolepom epickom diele Odysea. Homér píše, že keď Télemachos hľadal svojho otca, ithackého kráľa Odysea, ktorý sa už dlho nevracal z trójskej vojny, navštívil v Pyle kráľa Nestora, známeho svojou múdrosťou, aby sa s ním poradil ako otca nájsť.

Nestor hosťa privítal a pri tejto príležitosti nechal obetovať bohyni Aténe jalovicu. Homér následne opisuje celý obetný rituál, ktorého sa zúčastnil aj Nestorov syn Perseus a celá ich rodina. Perseov brat Echefrón najprv priviedol jalovicu na obetné miesto, kde ju potom Thrasymédes zrazil ostrou bronzovou sekerou a Perseus pripravil misku na vytekajúcu krv. Jeho otec pritom vykonával predpísané obrady a modlitby. Keď Peisistratos následne prerezal obetnému zvieraťu hrdlo, Perseus chytal vytekajúcu tmavočervenú krv do misky a z hrdiel Nestorových dcér a manželiek jeho synov znel posvätný pokrik.

Ako bolo zvykom bohyni potom obetovali tuk a kosti a mäso začali opekať. Keďže bol Télemachos po dlhej ceste unavený, okúpala ho Nestorová najmladšia dcéra Polykasté a po kúpeli mu telo natrela olejom.Télemachos sa potom obliekol a zasadol k hostine, kde jedol pečené mäso a pil víno zo zlatého pohára. Nestor mu počas hostiny poradil, aby išiel ku spartskému kráľovi Menelaovi, ktorý sa vrátil od Tróje posledný a o jeho otcovi by niečo mohol vedieť.

## Referencie a bibliografia

Kategória:Postavy gréckej mytológie
Bejzbal na Stredoamerických hrách 2013

**[[Bejzbal]]** na **[[Stredoamerické hry 2013|Stredoamerických hrách 2013]]** bol turnaj v rámci multi-športového podujatia, ktorý sa konal v San José, v Kostarike, od 12. do 17. marca 2013, za účasti 6 mužských tímov. Bejzbalový turnaj sa na Stredoamerických hrách uskutočnil deviatykrát. Všetky zápasy sa odohrali na štadióne Estadio Escarré. Zvíťazili bejzbalisti Nikaraguay.

Bejzbalový turnaj na hrách bol zároveň kvalifikáciou na Stredoamerické a karibské hry 2014, ktoré sa uskutočnia vo Veracruz. Kvalifikovali sa naň 3 najlepšie družstvá. 

## Účastníci

1 Umiestnenie v medzinárodnom rebríčku IBAF.

## Výsledky
### Základná skupina

### Play-off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Bejzbal na oficiálnej stránke Stredoamerických hier 2013  
* Bejzbal na štatistickej stránke Stredoamerických hier 2013  

Kategória:Bejzbal v 2013
Kategória:Bejzbal na Stredoamerických hrách
Kategória:Stredoamerické hry 2013
Vodní nádrž Vír II

**Vodní nádrž Vír II** () je priehradná nádrž s hrádzou výšky 11m. Postavená bola v roku 1954 na rieke Svratke pod obcou Vír. Hydroelektráreň je umiestnená za meandrom rieky a s priehradným jazerom je prepojená tunelom. Pri telese hrádze leží osada Hamry u Víru. Na kopci nad nádržou sa nachádza hradu Pyšolec.

## Využitie
Hlavnou úlohou je vyrovnávanie toku z hlavnej nádrže Vír I.

### Vodná elektráreň
V komplexe je inštalovaná jedna Kaplanova turbína s výkonom 0,730 MW.

## Iné projekty

## Externé odkazy
*  Vír II. na portáli Povodí Moravy, š. p.

## Zdroj
* 

Vír I
Kategória:Stavby v okrese Žďár nad Sázavou
Kategória:Povodie Svratky
Kategória:Vodstvo okresu Žďár nad Sázavou
Židia v Dominikánskej republike

[náhľad|Interiér synagógy v [Santo Domingo|Santo Domingu]]
**[[Židia]] v [[Dominikánska republika|Dominikánskej republike]]** majú zvláštnu históriu. Keď v roku 1938 nechcel žiadny iný národ prijať židovských utečencov, dominikánsky vodca Rafael Trujillo ponúkol prijatie 100 tisíc Židov. Medzi rokmi 1940 a 1945 bolo vydaných 5 tisíc dominikánskych víz, avšak len 645 Židov sa vydalo do Dominikánskej republiky. Uprchlíci sa usadili v malom pobrežnom meste Sosua.

Každému utečencovi bolo pridelených 80 akrov pôdy, 10 kráv, mula a kôň. Aj keď boli profesiou noví osadníci z Nemecka a Rakúska väčšinou umelci, rýchle si zvykli na život roľníka, ktorý im ponúkalo mestečko Sosua a založili úspešné židovské družstvo , ktoré dnes produkuje väčšinu mäsových a mliečnych výrobkov v krajine. 

Trujilliho veľkorysosť pravdepodobne pramenila z potreby, aby svet prehliadol jeho brutálny masaker 25 tisíc obyvateľov Haiti z roku 1937 a z túžby „obieliť“ jeho národ. Veril, že mladí európski muži sa oženia s dominikánskymi ženami a budú mať potomkov svetlejšej farby pleti. Mal pravdu v tom, že väčšina osadníkov boli mladí muži, ktorí sa oženili s dominikánskymi dievčatami. Ich deti sa väčšinou považujú za Židov a mnoho z nich zostalo v Sosue.

Dnes v Sosue zostalo len 50 z pôvodných židovských rodín. V 40. rokoch sa takmer 700 obyvateľov presunulo buď do New Yorku alebo do Miami. Židia zo Sosui tvoria veľmi úzko zviazanú komunitu, aj keď niekedy v Dominikánskej republike už nebývajú. Dedina Sosua sa vďaka otvoreniu neďalekého medzinárodného letiska Puerto Plata stala jednou z hlavných destinácii cestovného ruchu v Dominikánskej republike.

Dnes má Sosua 3000 dlhodobých obyvateľov, z toho 120 Židov. Tí, ktorí v Sosue zostali a ponechali si svoju pôdu zarobili majetok. Jeden z pôvodných osadníkov z Viedne, Erik Hauser, dnes vlastní blok v lukratívnej štvrti s hotely a reštauráciami, ktoré boli postavené na jeho 80 akroch. V súčasnosti je najbohatším občanom mesta Sosua.

Mesto Sosua má činnú synagógu, v ktorej sa konajú bohoslužby každý Šabat a cez vysoké sviatky. Pesachové sedery slávia každý zo židovskej obce v svojich domovoch a každoročný purimový karneval je hlavnou udalosťou obce. Táto malá židovská komunita má tiež múzeum venované uchovaniu histórie a príbehu pôvodných židovských osadníkov.

## Zdroj
* 

Kategória:Etniká, národy a národnosti v Dominikánskej republike
Kategória:Náboženstvo v Dominikánskej republike
Dominikánska republika
Dominikánska republika
Obec (správna jednotka)

**Obec** je základná územnosprávna jednotka verejnej správy. V tomto zmysle je prejavom samosprávy i, v rôznej miere podľa typu obce, štátnej správy. 

V niektorých štátoch je obec takmer každé mesto či dedina, v iných je obvyklé, že obec je tvorená väčším množstvom dedín, alebo že viaceré obce môžu byť súčasťou mesta.

## Pozri aj
* obec (Slovensko)
* obec (Česko)
* obec (Čierna Hora)
* obec (Francúzsko)
* obec (Maďarsko)
* obec (Poľsko)
* obec (Rumunsko)

## Zdroj

Kategória:Správne právo
Kategória:Obce
Kategória:Sídla
Vodní nádrž Vír I

náhľad|Priehradná hrádza

**Vodní nádrž Vír I** () je priehradná nádrž s hrádzou výšky 76,5&nbsp;m na rieke Svratke nad obcou Vír. Bola vybudovaná v rokoch 1947 až 1957. Jej stavba spôsobila zánik obce Chudobín u Dalečína a časti obce Korouhvice.

## Údaje
Stavba vodnej nádrže bola zahájená v roku 1947 a v roku 1958 bola uvedená do plnej prevádzky. Vystavením 71 metrov vysokej hrádze vzniklo jazero, ktorého maximálna rozloha dosahuje 223,5 ha.

K priehrade tiež patrí hydroelektráreň s dvoma turbínami a stanica pre úpravu vody. Priemerná výroba pitnej vody sa pohybuje okolo 50 – 60 litrov za sekundu, maximálne až 200 litrov za sekundu. Pri normálnej dennej prevádzke je tak možné dodať viac než 5000 metrov kubických pitnej vody.

## Využitie
Vďaka tejto stavbe je pitnou vodou zásobované okolie Nového Města na Moravě, Bystřice nad Pernštejnem a časť okolia Žďáru nad Sázavou, a ďalej tiež Brno. Kvôli tomu je lokalita neprístupná rekreácii a rybolovu, pre jej okolie platí vyhláška I. pásma hygienickej ochrany. Napriek tomu Povodí Moravy spravilo menší ústupok a na ľavom brehu bola vybudovaná asfaltová cesta slúžiaca ako cyklocesta, ktorá vedie do Dalečína. Vytvorený bol tiež vodohospodársky náučný chodník. Vodná nádrž tiež slúži k zachyteniu povodní.

## Referencie

* 

## Iné projekty

## Externé odkazy
*  Vír I. na portáli Povodí Moravy, š. p.
* Neoficiálny informačný web o vodnom diele
* Stavba priehrady Vír I. na fotografiách
* Zatopené osudy – Vír, dokument ČT, možnosť pozrieť online
* Dobový televízny dokument o stavbe priehrady Vír I, možnosť pozrieť online

Vír I
Kategória:Stavby v okrese Žďár nad Sázavou
Kategória:Povodie Svratky
Kategória:Vodstvo okresu Žďár nad Sázavou
Dejepis (pedagogika)

**Dejepis** je učebný predmet a súčasť učebného predmetu Človek a príroda na základnej škole ako aj aplikovaná historická veda slúžiaca na potreby pedagogiky (výučby). Na rozdiel od historickej vedy neskúma dejiny, ale interpretuje už nadobudnuté poznatky historiografie. Cieľom školského dejepisu je rozvíjať morálne, občianske a všeľudské hodnoty prostredníctvom historických poznatkov, a teda budovať historické povedomie. 

Ministerstvo školstva SR prostredníctvom Štátneho pedagogického ústavu stanovuje školské kurikulum, ktoré prezentuje ako vzdelávacie štandardy, ktoré delí na výkonový štandard, ktorý sa menil v roku 2022.

## Po júli 2022
Štátny vzdelávací program (ŠVP) napríklad aj pre stupňa Základnej školy (ISCED 2) je určený napríklad tento vzdelávací štandard "DEJEPIS pre ZŠ s vyučovacím jazykom slovenským a doplnok pre školy s vyučovacím jazykom národnostnej menšiny". 

## Platné v roku 2021
obsahový štandard napríklad aj pre dejepis 2 stupňa ZŠ v rámci  štátneho vzdelávacieho programu (ŠVP).  ŠVP stanovuje všeobecné ciele vzdelávania a kľúčové kompetencie, ku ktorým má vzdelávanie smerovať ako aj rámcový obsah vzdelávania. ŠVP je východiskom pre tvorbu školského vzdelávacieho programu, v ktorom sa zohľadňujú aj špecifické podmienky a potreby regiónu.

## Referencie

## Literatúra
* KMEŤ, Miroslav: *História a dejepis (vybrané kapitoly z didaktiky dejepisu).* Žilina : IPV Inštitút priemyselnej výchovy, 2018. 197 s. ISBN 978-80-89902-11-8
* KRATOCHVÍL, Viliam: *Metafora stromu ako model didaktiky dejepisu (k predpokladom výučby).* Bratislava : Dr. Josef Raabe Slovensko, 2019. 270 s. ISBN 978-80-8140-365-1
* KRATOCHVÍL, Viliam: *Modely na rozvíjanie kompetencií žiakov : k transformácii vzťahu histórie a školského dejepisu.* [edícia Acta Historica Posoniensia, zv. V] Bratislava : Univerzita Komenského, 2004. 118 s. ISBN 80-88982-94-4

## Pozri aj
* historická veda

Kategória:História
Kategória:Učebné predmety
Zoznam najvyšších budov v Montreale

thumb|Pohľad na Montreal
thumb|Pohľad na Montreal v roku 1942; v popredí Édifice Sun Life
Toto je zoznam budov v Montreale vyšších ako 115 m. Od roku 1992 je najvyššou budovou mesta 1000 de La Gauchetière s výškou 205 m.

Najvyššou inžinierskou stavbou v meste je Stade olympique de Montréal s výškou 175 m.

thumb|Pohľad na Basilique-cathédrale Marie-Reine-du-Monde a Édifice Sun Life
thumb|Pohľad na Basilique-cathédrale Marie-Reine-du-Monde a 1000 de La Gauchetièrie

## Časová os

## Referencie

## Zdroj


Montreal
Kategória:Mrakodrapy v Kanade
Kategória:Kanadské zoznamy
Basketbal na Stredoamerických hrách 2013

**[[Basketbal]] na [[Stredoamerické hry 2013|Stredoamerických hrách 2013]]** bol turnaj v rámci multišportového podujatia, ktorý sa konal v San José, v Kostarike, od 12. do 16. marca 2013, za účasti 5 mužských a 4 ženských tímov. Obe družstvá Panamy sa na turnaji nezúčastnili, pretože FIBA America pozastavila Paname všetky medzištátne stretnutia. Basketbalový turnaj sa na Stredoamerických hrách uskutočnil desiatykrát. Všetky zápasy sa odohrali v aréne Gimnasio de la Ciudad Deportiva de San José.

Basketbalový turnaj na hrách mal byť zároveň kvalifikáciou na Stredoamerické a karibské hry 2014, ktoré sa uskutočnili vo Veracruz. Pôvodne sa naň mali kvalifikovali 2 najlepšie družstvá z oboch kategórií. Stredoamericko-karibská basketbalová konfederácia však určila iný klasifikačný systém.

## Účastníci

;Muži

;Ženy

## Výsledky
### Muži

----

### Ženy
#### Základná skupina

#### Play-off
##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

* Program Stredoamerických hier 
* Techniský manuál v basketbale na Stredoamerických hier 2013  

## Externé odkazy
* Oficiálna stránka Stredoamerických hier 2013 (archive.org) 
* Basketbalový turnaj na štatistickej stránke Stredoamerických hier 2013  

Kategória:Basketbal v 2013
Kategória:Basketbal na Stredoamerických hrách
Kategória:Stredoamerické hry 2013
Karel Vaš

JUDr. PhDr. **Karel Vaš**, CSc. (* 20. marec 1916, Užhorod, Rakúsko-Uhorsko† 8. december 2012, Praha) bol česko-slovenský sudca a prokurátor. Pochádzal zo židovskej rodiny hovoriacej po maďarsky. Pôsobil aj ako agent sovietskej NKVD a dôstojník vojenskej spravodajskej služby OBZ. Známy je svojím kľúčovým podielom na justičnej vražde generála Heliodora Píku.

## Zdroj

Kategória:Absolventi Právnickej fakulty Karlovej univerzity
Kategória:Česko-slovenskí sudcovia
Kategória:Česko-slovenskí prokurátori
Kategória:NKVD
Kategória:Členovia KSČ/KSS
Kategória:Vojnoví zločinci
Kategória:České osobnosti židovského pôvodu
Kategória:Osobnosti z Užhorodu
Zoznam najvyšších budov v Los Angeles

400px|náhľad|vpravo|Pohľad na mrakodrapy v Los Angeles
400px|náhľad|vpravo|Pohľad na mesto z 1100 Wilshire
Toto je zoznam najvyšších budov v Los Angeles.

 


Súbor:Los Angeles Library Tower (small) crop.jpg|U. S. Bank Tower (310 m) a Citigroup Center (191 m)
Súbor:Aon Center from 6th and Olive.jpg|Aon Center (262 m) a Figueroa at Wilshire (219 m)
Súbor:Downtown Los Angeles Skyscrapers-edit1 (cropped).jpg|Two California Plaza (229 m) a One California Plaza (176 m)
Súbor:Los Angeles - Bank America building from Historic LAPD Academy.JPG|Bank of America Center (224 m)
Súbor:Los Angeles downtown p1000070.jpg|Gas Company Tower (228 m)
Súbor:ErnstYoungBuildingLosAngeles.jpg|777 Tower (221 m) a Ernst & Young Plaza (163 m)
Súbor:Wells Fargo Center in downtown Los Angeles, California.jpg|Wells Fargo Center (220 m) a KPMG Tower (171 m)
Súbor:PaulHastingsCityNationalTwinTowers.jpg|City National Tower (213 m) a Paul Hastings Tower (213 m)
Súbor:LA Live Ritz Carlton Hotel & Residences tower.jpg|L.A. Live Hotel (203 m)
Súbor:Los Angeles, CA Central Library 1971.jpg|611 Place (189 m)
Súbor:CenturyPlazaTowers.jpg|Century Plaza Towers (2x174 m)


## Časová os

## Zdroj

Los Angeles
Židia v Bielorusku

náhľad|Bývalá synagóga v Minsku (foto z roku 1942)
**[[Židia]] v [[Bielorusko|Bielorusku]]** boli pred 2. svetovou vojnou treťou najväčšou bieloruskou etnickou skupinou a tvorili viac ako 40 % populácie miest, kde Židia a Poliaci tvorili majoritu, zatiaľčo Bielorusi žili väčšinou vo vidieckych oblastiach. Mestá ako Minsk, Pinsk, Mahiľov, Bobrujsk, Vitebsk a Homeľ mali viac ako 50 % obyvateľstva židovského. V roku 1897 bolo v Bielorusku celkom 724&nbsp;548 Židov, čo bolo 13,6 % celkovej populácie. V čase Sovietskeho zväzu bolo židom v BSSR umožnené prihlásiť sa k „židovskej národnosti“. Počas holocaustu bolo vyvraždených 800 tisíc Židov - približne 90 % bieloruskej židovskej populácie. V roku 2002 sa v Bielorusku nachádzalo 24&nbsp;300 Židov. 
náhľad|Židia v Bielorusku
Medzi známych bieloruských Židov patrí napríklad Marc Chagall, Chajim Weizmann, Abba Achime'ir alebo Menachem Begin.

## Referencie

* 

## Externé odkazy
* Židovská komunita v Bielorusku  (po anglicky)
* Brit Hadasha

Kategória:Etniká, národy a národnosti v Bielorusku
Kategória:Náboženstvo v Bielorusku
Bielorusko
Bielorusko
Emil Horváth (rozlišovacia stránka)

**Emil Horváth** môže byť:
* slovenský herec (1923 – 2001), pozri Emil Jozef Horváth
* slovenský herec a režisér (* 1945), syn predošlého, pozri Emil Horváth

Horváth, Emil
Echefrón (syn Nestora)

náhľad|''Echefrón a Stratios privádzajú jalovicu na miesto obety'', ilustrácia: John Flaxman (1755–1826)
**Echefrón** (, ) je v gréckej mytológii syn pylského kráľa Nestora a jeho manželky Anaxibie.(alebo Eurydiky)

Kráľ Nestor bol otcom synov, Echefróna, Antilocha, Stratia, Aréta, Persea, Peisistrata a Thrasyméda a dvoch dcér Peisidiky a Polykasty

Grécky básnik Homér sa o Echefrónovi, synovi Nestora, zmieňuje vo svojom veľkolepom epickom diele Odysea. Homér píše, že keď Télemachos hľadal svojho otca, ithackého kráľa Odysea, ktorý sa už dlho nevracal z trójskej vojny, navštívil v Pyle kráľa Nestora, známeho svojou múdrosťou, aby sa s ním poradil ako otca nájsť.

Nestor hosťa privítal a pri tejto príležitosti nechal obetovať bohyni Aténe jalovicu. Homér následne opisuje celý obetný rituál, ktorého sa zúčastnil aj Nestorov syn Echefrón a celá ich rodina. Echefrón s bratom Stratiom chytili jalovicu za rohy a priviedli ju na obetné miesto. Arétos priniesol vodu a v košíku jačmeň a Nestor začal vykonávať predpísaný obrad s modlitbami. Keď potom Thrasymédes zrazil jalovicu ostrou bronzovou sekerou, Peisistratos jej prerezal hrdlo a Perseus podložil misu pod jej vytekajúcu tmavočervenú krv. Počas obety zaznel z hrdiel Nestorových dcér a manželiek jeho synov posvätný pokrik.

Ako bolo zvykom bohyni potom obetovali tuk a kosti a mäso začali opekať. Keďže bol Télemachos po dlhej ceste unavený, Polykasté ho okúpala a po kúpeli mu natrela telo olejom.Télemachos sa potom obliekol a zasadol k hostine, kde jedol pečené mäso a pil víno zo zlatého pohára. Nestor mu počas hostiny poradil, aby išiel ku spartskému kráľovi Menelaovi, ktorý sa vrátil od Tróje posledný a o jeho otcovi by niečo mohol vedieť.

## Referencie a bibliografia

Kategória:Postavy gréckej mytológie
Poľská akadémia vied

náhľad|Pałac Staszica, sídlo Poľskej akadémie vied.
**Poľská akadémia vied** (, skr. **PAN**) so sídlom vo Varšave je jedna z dvoch organizácií v Poľsku s charakterom akadémie vied. Súčasným prezidentom akadémie je Jerzy Duszyński. 

Bola založená v roku 1952 spojením skorších učených spoločností, vrátane Poľskej akadémie učenia (Polska Akademia Umiejętności, skratka PAU), so sídlom v Krakove, a Varšavskej spoločnosti priateľov učenia, ktorá bola založená v 18. storočí. Všetky inštitúty PAN zamestnávajú dokopy vyše 2 tisíc ľudí a príspevky na chod akadémie tvoria tretinu výdavkov štátneho rozpočtu na vedu. PAN má 7 vysunutých pracovísk v mestách: Gdansk, Katovice, Krakov, Lublin, Lodž, Poznaň a Vroclav.

V roku 1989 Poľská akadémia učenia v Krakove obnovila svoju činnosť, nezávislú od Poľskej akadémie vied. 

## Známi členovia
* Tomasz Dietl, fyzik
* Zbigniew Jedliński, chemik
* Franciszek Kokot, nefrológ
* Leszek Kołakowski, filozof
* Roman Kozłowski, paleontológ
* Bohdan Paczyński, astrofyzik
* Andrzej Schinzel, matematik
* Andrzej Trautman, fyzik
* Aleksander Wolszczan, astronóm
* Czeslaw Olech, matematik

## Zahraniční členovia
* Aage Niels Bohr, fyzik
* Karl Alexander Müller, fyzik
* Roger Penrose, matematik
* Carlo Rubbia, fyzik
* Jang Čen-ning, fyzik
* George Zarnecki, historik umenia

## Referencie

## Externé odkazy
*Webová stránka PAN 
*Webová stránka PAN  

## Zdroj


Kategória:Poľské vedecké spoločnosti
Kategória:Veda a technika v Poľsku
Kategória:Organizácie založené v 1952
Kategória:Akadémie vied podľa štátov
Mentor

**Mentor** alebo **Mentór** (, ) môže byť v gréckej mytológii:
* syn mykénskeho kráľa Eurysthea, pozri Mentor (syn Eurysthea) 
* syn hrdinu Hérakla a Asópidy, pozri Mentor (syn Hérakla)
* syn Alkima, priateľ Odysea, pozri Mentor (syn Alkima)

**Mentor** môže byť aj: 
* planétka, pozri 3451 Mentor
* v biológii: organizmus, ktorý ovplyvňuje iný organizmus vegetatívnym spájaním (napr. druh vrúbľov ovocných stromov), pozri mentor (organizmus)
* v pejoratívnom zmysle: človek, ktorý ustavične len karhá a poúča, synonymum: mravokárca, pozri mentor (mravokárca)
* človek, ktorý osobne niekoho vedie či zaúča 
* sídlo v USA:
** mesto v štáte Ohio, pozri Mentor (Ohio)
** obec v okrese Campbell County v štáte Kentucky, pozri Mentor (Kentucky)
** obec v štáte Wisconsin, pozri Mentor (Wisconsin)
Štefan Páll

PeadDr. **Štefan Páll** (* 19. máj 1939, Orkucany – † 24. marec 2022) bol slovenský futbalista (útočník) a tréner.

## Životopis
Narodil sa v Orkucanoch (dnes mestská časť Sabinova). Strednú školu navštevoval v Sabinove, po ktorej nasledovalo štúdium na Pedagogickej fakulte v Prešove. Po skončení hráčskej kariéry sa stal trénerom. Aj v pokročilom veku hrával za Internacionálov Tatrana.

## Klubová kariéra
Keď v roku 1954 nastúpil v Sabinove na strednú školu, začal v sabinovskom doraste s organizovaným futbalom. Ako útočníkovi sa mu darilo a tak ho ako 17-ročného v roku 1956 preradili do „A“ mužstva. Prvý  zápas odohral proti Kamenici nad Cirochou (19. augusta 1956), Sabinov vyhral 6:0 a jemu sa podarilo streliť tri góly. V tomto klube pôsobil do konca sezóny 1957/58.

Veľký sen sa mu začal plnil v roku 1958, keď začal trénovať s Tatranom Prešov, s ktorým absolvoval aj zájazdy do Sýrie a Libanonu. Jarnú časť súťaže však dohral ešte v Sabinove a ligovým hráčom Tatrana Prešov sa stal od sezóny 1958/59. Ligový rozbeh mu však zabrzdilo zranenie kolena, ktoré utrpel v priateľskom zápase s Tatranom, ktorý prišiel 1. mája 1958 odohrať do Sabinova zaňho recipročný zápas. Operácia a následná rekonvalescencia dopadli úspešne a Páll sa stal ligovým hráčom. 

Po skončení štúdia na vysokej škole dva roky strávil ako vojak v Dukle Pardubice. Po návrate z povinnej vojenskej služby nastúpil za Tatran aj v PVP v ročníku 1966/1967 proti Bayernu Mníchov. Ligovú kariéru ukončil na jar roku 1968, kedy odišiel do divízneho Popradu. Hráčsku kariéru ukončil v druholigovom Svite v roku 1971 ako 32-ročný. 

Celkovo odohral v lige 129 zápasov a skóroval 8 krát.

## Trénerská kariéra
Trénovať začal v Sabinove v roku 1974, kedy na tomto poste vystriedal pána Bornemiszu.

## Úspechy
* držiteľ medaily Oblastného futbalového zväzu
* bol predsedom trénerskej rady ObFZ Prešov

## Referencie

Kategória:Česko-slovenskí futbalisti
Kategória:Slovenskí futbalisti
Kategória:Hráči 1. FC Tatran Prešov
Kategória:Hráči FK Poprad
RE/MAX

náhľad|Logo spoločnosti - teplovzdušný balón RE/MAX
**RE/MAX** je medzinárodná spoločnosť pôsobiaca na poli realít, ktorá je založená na systéme franchisingu. Založená bola Davidom Linigerom a jeho ženou Gail v roku 1973 v Denveri v Colorade (USA). Význam názvu RE/MAX je skratkou slov real estates maximus.

## História
V roku 1973 navrhol David Liniger nový biznis model, ktorý popieral tradičné zvyky realitných kancelárií. Jadro tohto modelu tvoril motivačný systém odmeňovania realitných maklérov, ktorí si takto ponechávali väčšiu časť svojej produkcie. Spolu s tým RE/MAX začala ako prvá realitná kancelária zamestnávať ženy ako maklérky. Spoločnosť RE/MAX sa na realitnom trhu v USA rýchlo etablovala a počas niekoľkých rokov začala expandovať do zahraničia, v čom pokračuje až dodnes.

### Dôležité míľniky v histórii spoločnosti
* 1973 - založenie spoločnosti
* 1977 - expanzia do Kanady
* 1984 - 1. miesto na realitnom trhu v USA
* 1995 - expanzia do Európy, Izraela a JAR
* 2007 - expanzia do Číny

## Štruktúra spoločnosti
Spoločnosť operuje na princípe franchisingu - jednotlivé realitné kancelárie sú teda vlastnené individuálne a licencia RE/MAX im poskytuje regionálnu, alebo národnú odnož, ktorá obdobne získala licenciu od RE/MAX International.
Za nákup licencie RE/MAX je jednotlivým kanceláriám a maklérom poskytované špecifické know-how vo forme školení agentov či marketingu a samozrejme silná značka s celosvetovou distribúciou. Maklérom je poskytnutá sloboda v ich podnikaní a podpora výmenou za poplatky voči ich domovskej kancelárii. Vďaka tejto štruktúre sa spoločnosť RE/MAX štandardne radí medzi 20 najúspešnejších franchisingových konceptov na svete.
V súčasnej dobe má spoločnosť RE/MAX takmer 90 000 maklérov a cez 6 000 pobočiek v 89 krajinách sveta.

## RE/MAX na Slovensku a v Česku
Do Česka vstúpil RE/MAX v roku 2005, dnes (marec 2013) je tu takmer 120 kancelárií a viac ako 1 000 maklérov. Na Slovensko vstúpil RE/MAX v roku 2006 a v súčasnosti (marec 2013) tu sieť tvorí viac ako 35 kancelárií a 250 maklérov.

## Logo RE/MAX
Vznik loga RE/MAX sa datuje do roku 1978, kedy v rámci marketingovej kampane umiestnil riaditeľ jednej regionálnej kancelárie v USA logo RE/MAX na teplovzdušný balón. Spolu so sloganom „Above the Crowd!“, mala táto kampaň veľký úspech, ktorý vyniesol tak slogan, ako aj balón do oficiálneho loga spoločnosti RE/MAX.

## Referencie

## Iné projekty

Kategória:Podniky založené v 1973
Slovenské balady

***Slovenské balady | Slovak ballads*** je tretí štúdiový album, ktorý nahrala slovenská pesničkárka Zuzana Homolová spolu s moravským pesničkárom Vlastom Redlom.

Album vyšiel prvýkrát v roku 1995 pod značkou Pavian Records. V roku 1999 bola vydaná jeho reedícia na CD vo vydavateľstve BMG Ariola. Projekt vznikal osobitým spôsobom. Na začiatku bol výber vhodných textov z bohatej klenotnice slovenskej ľudovej slovesnosti. Vybrané texty balád boli upravené pre vokálny prejav a jeho melodiku. Toto urobila Zuzana Homolová. Takto vznikla prvá zvuková podoba, ktorú dostal na ďalšie dopracovanie Vlasta Redl. Výsledkom je zaujímavý a hlavne autenticky pôsobiaci experiment kombinujúci folklór, originálne hlasovo–interpretačné i hudobné podanie, s atmosférickým zvukovým podfarbením. Ťažiskom všetkých trinástich piesní-balád je spevácky prejav Zuzany Homolovej. Ten je citlivo podfarbovaný zvukmi, ktorých pôvodcom a performerom v jednej osobe, je Vlasta Redl. Nejde pri tom iba o typický hudobný sprievod na klasické hudobné nástroje (gitary a klávesy), ale hlavne o hudobné experimenty so získanými zvukovými bankami.

V nahrávkach sú využité aj mnohé netradičné nástroje, cez hru sláčikom na bicyklovom kolese, fľaše od nápojov, gumu zo spodnej bielizne, csardás-citeru, mandolíny, indiánske bubienky. Napríklad úvodná pieseň začína (a počuť to v celej skladbe) zvukmi autentických krosien. Súčasťou reedície albumu z roku 1999 (*CD BMG Ariola, 74321708972*) je podrobne spracovaný booklet, ktorý obsahuje texty všetkých 13. balád a detailne spracovaný sprievodný komentár, ktorého autorom je Ladislav Snopko. Texty piesni i sprievodný komentár sú preložené do angličtiny.

## Zoznam skladieb
#  "Chodila devenka" – (2:15)  
#  "Ten turecký mýtnik"	- (2:31)	
#  "Kcev sa Janík ženiť" – (2:44)	
#  "Kde si mi bola" – (2:40)	
#  "Bol raz jeden kráľ uhorský" – (3:08)
#  "V hornom, dolnom konci" – (2:29)	
#  "Býval v horách jeden mlynár" – (4:36)	
#  "Slniečko sa níži" – (3:18)	
#  "Čo sa stalo nové" – (6:06)	
#  "Išlo dievča po vodu" – (2:33)
#  "Terka, Terka" – (2:19)	
#  "Išla Anička na trávu" – (2:32)
#  "Priletel vták"  – (3:01)
#  "Pod tou horou borovou" – (1:59)

## Kredit
* Zuzana Homolová (prebásnenie autentických textov balád, ich zhudobnenie, spev) 
* Vlasta Redl (tradičné i netradičné hudobné nástroje, aranžmán, produkcia)
* Ladislav Snopko (sleeve)
* Petr Vavřík (zvuková réžia) 
* Ivo Viktorín (hudobná réžia)
* Oldřich Slezák (hudobná réžia)
* Juraj Horváth (kresby, grafika, obal)

## Externé odkazy
*  Miloš Janoušek – Zuzana Homolová: Balada ako most cez stáročia 
* Zuzana Homolová 
*  Zuzana Homolová – Slnko records  
* Zuzana Homolová hrá a spieva bez predsudkov
* Osamělí písničkáři - Zuzana Homolová 

Kategória:Albumy Zuzany Homolovej
Kategória:Hudobné albumy z 1995
Kategória:Hudobné albumy z 1999
Kokarda

**Kokarda** môže byť:
* zvinutá stužka zvinutá do ružice alebo štítok, pripínané ako ozdoba alebo odznak, pozri kokarda (ozdoba)
* slovenský názov rastlinného rodu Gaillardia, synonymum: gaillardia, pozri kokarda (rastlina)
Les (rozlišovacia stránka)

**Les** môže byť:

*druh ekosystému, pozri les
*prenesene: množstvo, veľa
*v teórii grafov:  jednoduchý graf bez kružníc, ktorého komponentami sú stromy, pozri pod strom (teória grafov)
*obec v Katalánsku, pozri Les (Katalánsko)
* film z roku 2016, pozri Les (film)

**LES** môže byť:
*Launch Escape System 
*Large Eddy Simulation
*Logistics Execution System
*Location Enabling Server
*Lincoln Experimental Satellite
*Lesotho (olympijská skratka)
*Lambertov-Eatonov syndróm
Juko Kavagutiová

**Juko Kavagutiová** alebo **Júko Kawagučiová** (; [Kawaguči Júko]) () (* 20. november 1981, Funabaši, Japonsko) je japonsko-ruská krasokorčuliarka vystupujúca v kategórii „športové dvojice“. S terajším partnerom Alexandrom Smirnovom reprezentuje Rusko. V minulosti súťažila za Japonsko a USA.

Spoločne sú majstrami Európy z roku 2010, skončili bronzoví na majstrovstvách sveta v roku 2009 a 2010, získali bronz na Finále Grand Prix v krasokorčuľovaní 2011 a v rokoch 2008-2010 boli majstri Ruska. Vo februári 2013 boli podľa oficiálneho rebríčka ISU siedmou najlepšou krasokorčuliarskou športovou dvojicou sveta.

## Osobný život
Kavagutiová okrem rodnej japončiny plynule hovorí po rusky a anglicky. V rokoch 2003-2007 študovala na Petrohradskej štátnej univerzite so špecializáciou na medzinárodné vzťahy, štúdium ukončila v júni 2007.  Kavagutiová prejavila záujem o prácu v medzinárodnej diplomacii po ukončení krasokorčuliarskej kariéry. 

## Referencie

## Iné projekty

## Externé odkazy
* Údaje o Kavagutiovej a Smirnovovi na oficiálnej stránke ISU 

## Zdroj

Kategória:Ruskí krasokorčuliari
Kategória:Japonskí krasokorčuliari
Kategória:Ruské osobnosti japonského pôvodu
Kategória:Absolventi Petrohradskej štátnej univerzity
Mentor (syn Alkima)

náhľad|''Bohyňa Aténa v podobe Mentora vedie Télemacha'', ilustrácia: John Flaxman (1755–1826)
**Mentor** alebo **Mentór** (, ) je v gréckej mytológii syn Alkima z Ithaky.

Mentor bol priateľ ithackého kráľa Odysea. Keďže bol Mentor múdry a rozvážny, Odyseus mu zveril do výchovy svojho maloletého syna Télemacha, keď odchádzal do trójskej vojny. Svoju úlohu potom Mentor plnil veľmi zodpovedne a s úspechom. Telemachos si ho vážil a poslúchal ho ako otca. Mentor si získal u Télemacha takú dôveru, že keď chcela bohyňa Aténa niečo Télemachovi poradiť, brávala na seba podobu Mentora.

Meno Mentora žije dodnes: označuje sa ním kárateľ, poučovateľ, mravokárca. Používané je ale v ironickom alebo v hanlivom zmysle, aký Mentorovi z mýtov neprislúchal.

## Referencie a bibliografia

Kategória:Postavy gréckej mytológie
Pavol II. (pápež)

**Pavol II.** (vlastným menom *Pietro Barbo*, * 23. február 1417 Benátky, Taliansko – † 26. júl 1471, Rím) bol 211. pápež.

Pápežský úrad zastával od 30. augusta 1464 do svojej smrti. Bol synovcom pápeža Eugena IV.

## Životopis
Narodil sa v Benátkách do rodiny vplyvných a bohatých patricijov, ktorých rodinné väzby siahali až k pápežovi Eugenovi IV. Vďaka nemu a svojej tete, sestre dotyčného pápeža sa Pietro stal už v roku 1440 kardinálom a mal veľký vplyv za pontifikátov Mikuláša V. a Kalixta III. Aj vďaka tomuto vplyvu sa stal nástupcom Kalixta III.

### Pápež
Volebná kapitulácia, ktorú si kardináli od budúceho pápeža vymohli, bola ukážkou snahy kúrie obmedziť vplyv pápežov a preniesť tento vplyv na koncily, či dokonca priamo na kardinálske kolégium. Pavol II. sa zaviazal „pokračovať v bojoch s Turkami“, „zreformovať cirkev“ a konečne i „zvolať v najbližšej dobe všeobecný koncil“. Pavol II. však kardinálov oklamal; pred voľbou totiž všetko sľúbil len ústne a ihneď po voľbe donútil kardinálov k poslušnosti. Pápežstvo sa opäť vrátilo k absolútnej vláde rímskeho pontifika.

Napriek tomu však čiastočne splnil to, čo vo svojej volebnej kapitulácii sľúbil. Ide o pápežovu účasť na vojne proti Turkom. Jeho riešenie tohto problému je však oveľa efektívnejšie, než riešenia ponúkané predošlými pápežmi. Na rozdiel od priamej (a nie príliš efektívnej) účasti na vojne zvolávaním  vlastného vojska sa Pavol II. radšej sústredil na finančnú podporu Uhorského kráľovstva.
[vľavo|náhľad|Portrét z [Bazilika svätého Pavla za hradbami|baziliky svätého Pavla za hradbami]]
Pápežstvo sa za jeho pontifikátu vojensky stretávalo nielen s protivníkmi na medzinárodnom poli (Čechy, Osmanská ríša či Francúzsko), ale i na poli "vnútropolitickom", t. j. v samotnom Taliansku, kde sa jeho politickými konkurentmi stali už tradičné protipápežské štáty, ako sú Benátky, Neapolské kráľovstvo, či Florencia pod vládou Lorenza di Piero de' Medici.

## Rím a Benátky
Pavol II. nebol výrazne humanistický pápež, neprial humanistickým literátom. Obľúbil si však výtvarné umenie, pamiatky a archeológiu. Vďaka nemu sa v Ríme začali rozvíjať prvé archeologické výskumy. Mali, pochopiteľne, dobovo príznačný ráz starožitníckych "vykopávok", nie vedecký charakter. Ich začatie súbor nálezov však znamenali základ pápežských zbierok (dnes Vatikánskych múzeí) a mali tiež vplyv na budúci umelecký a architektonický vývoj Ríma.

Pôvodom Benátčan, dbal Pavol II. na rozvoj rodného mesta. Pri chráme sv. Marka si dal vybudovať rezidenciu – palác typu opevneného kastelu s dvomi nárožnými vežami s cimburím.

Miloval tiež zlatníctvo a medailérstvo, ktoré bolo v tej dobe v začiatkoch svojho rozvoja. Ako prvý pápež si dal odliať inštalačnú medailu so svojim portrétom a zaviedol post pápežského medailéra, ktorým pre neho i jeho nástupcu bol Cristoforo di Geremia. Inštalačné medaily sa pri uvedení pápeža do úradu rozhadzovali medzi ľud počas jeho sprievodu do Svätopeterskej baziliky.

## Pozri aj

* Zoznam kardinálov vymenovaných Pavlom II.

## Iné projekty

## Zdroj

## Referencie

Kategória:Talianski pápeži
Kategória:Osobnosti z Benátok
Peisistratos (syn Nestora)

náhľad|''Peisistratos a jeho rodina na mieste obety'', ilustrácia: John Flaxman (1755–1826)
**Peisistratos** (, ) je v gréckej mytológii syn pylského kráľa Nestora a jeho manželky Anaxibie.(alebo Eurydiky)

Kráľ Nestor bol otcom dvoch dcér, Peisidiky a Polykasty a synov, Echefróna, Antilocha, Stratia, Aréta, Persea, Thrasyméda a Peisistrata, ktorý bol z jeho synov najmladší. )

Grécky básnik Homér sa o Peisistratovi, synovi Nestora, zmieňuje vo svojom veľkolepom epickom diele Odysea. Homér píše, že keď išiel Télemachos hľadať svojho otca, ithackého kráľa Odysea, ktorý sa už dlho nevracal z trójskej vojny, navštívil v Pyle kráľa Nestora, známeho svojou múdrosťou, aby sa s ním poradil ako otca nájsť.

Nestor hosťa privítal a pri tejto príležitosti nechal obetovať bohyni Aténe jalovicu. Homér následne opisuje celý obetný rituál, ktorého sa zúčastnil aj Nestorov syn Peisistratos a celá ich rodina. Echefrón s bratom Stratiom chytili jalovicu za rohy a priviedli ju na obetné miesto. Arétos priniesol vodu a v košíku jačmeň a Nestor začal vykonávať predpísaný obrad s modlitbami. Keď potom Thrasymédes zrazil jalovicu ostrou bronzovou sekerou, Peisistratos jej prerezal hrdlo a Perseus podložil misu pod jej vytekajúcu tmavočervenú krv. Počas obety zaznel z hrdiel Nestorových dcér a manželiek jeho synov posvätný pokrik.

Ako bolo zvykom bohyni potom obetovali tuk a kosti a mäso začali opekať. Keďže bol Télemachos po dlhej ceste unavený, Polykasté ho okúpala a po kúpeli mu natrela telo olejom.Télemachos sa potom obliekol a zasadol k hostine, kde jedol pečené mäso a pil víno zo zlatého pohára. Nestor mu počas hostiny poradil, aby išiel ku spartskému kráľovi Menelaovi, ktorý sa vrátil od Tróje posledný a o jeho otcovi by niečo mohol vedieť. Keď sa už Télemachos vydal na cestu, sprevádzal ho až do Sparty Peisistratos.

Podľa historika Herodota, aténskeho tyrana Peisistrata pomenoval jeho otec Hippokrates po Peisistratovi, synovi Nestora.

## Referencie a bibliografia

Kategória:Postavy gréckej mytológie
Kategória:Vládcovia Messénie
Alkimos

**Alkimos** (, ) môže byť:
* v gréckej mytológii otec Mentora z Ithaky, pozri Alkimos (otec Mentora)
* v gréckej mytológii syn spartského kráľa Hippokoóna, pozri Alkimos (syn Hippokoóna) 
* slávny grécky rečník v 3. stor. pred Kr., pozri Alkimos (rétor)
* olympijský víťaz v roku 144 pred Kr., pozri Alkimos z Kyziku
* židovský veľkňaz v Jeruzaleme v druhom storočí, pozri Alkimos (veľkňaz)

**Alkimos** môže byť aj: 
* planétka, pozri 12714 Alkimos
Volejbalová extraliga žien 2012/13

**Volejbalová extraliga žien** v **sezóne 2012/13** bol 21. ročník extraligy volejbalistiek, najvyššej volejbalovej súťaže žien na Slovensku, kontrolovanej Slovenskou volejbalovou federáciou. V extralige štartovalo 10 družstiev s tým, že tímy VK Slávia EU Bratislava a VK Doprastav Bratislava sa kvôli účinkovaniu v Stredoeurópskej lige pripojili až v 2. časti súťaže. Zo 14. titulu sa tešili hráčky VK Slávia EU Bratislava, ktoré v reprízovom finále minulých dvoch ročníkov súťaže zdolali Doprastav Bratislava. Svoju prvú medailu vybojoval ďalší bratislavský klubVŠK Paneurópa.

## Systém súťaže
Po odohraní základnej časti raz doma a vonku sa družstvá v 2. časti súťaže rozdelili na 2 skupiny, o 1.4. a 5.10. miesto. Do skupiny o 1.4. miesto boli priamo nasadené tímy, ktoré hrajú Stredoeurópsku ligu. V skupine o 5.8. miesto sa body zo základnej časti započítavali. Družstvá na 1. až 8. mieste postupovali do play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Družstvo na 10. mieste vypadlo do 1. ligy a družstvo na 9. mieste odohralo baráž s troma víťazmi regionálnych skupín 1. ligy.

## Účastníci

## Bodovanie
* za víťazstvo  a 3 body
* za víťazstvo 2 body
* za prehru 1 bod
* za prehru  a 0 bodov

## Tabuľka po základnej časti

Zdroj: SVF 

## Tabuľky nadstavbovej časti
;Skupina o 1.4. miesto

;Skupina o 5.8. miesto

Zdroj: SVF 

## Play-off
### Štvrťfinále

### Play-off o 5.8. miesto
(na odvetu)

### Play-off o 7. miesto
(na odvetu)

### Play-off o 5. miesto
(na odvetu)

### Semifinále

### Play-off o 3. miesto

### Finále

## Konečné umiestnenie

## Prelínacia súťaž
2 turnaje, v Komárne a Žiari nad Hronom; 6.14. apríl 2013

Žiar nad Hronom sa v extralige zachránil a v sezóne 2013/14 bude spolu s ním hrať aj víťaz 1. ligy ZápadKomárno.
 

## Pozri aj
* Volejbalová extraliga mužov 2012/13

## Externé odkazy
* Oficiálna stránka Slovenskej volejbalovej federácie

## Zdroj
* Sezóna žien 2012/13 na oficiálnej stránke Slovenskej volejbalovej federácie 

Kategória:Volejbal v 2012
Kategória:Volejbal v 2013
Kategória:Volejbalová extraliga žien
Rádio Petrovec

**Rádio Petrovec** () je báčska rozhlasová stanica, ktorá vysiela z Báčskeho Petrovca.

## Vysielanie
Rádio Petrovec vysiela 24 hodín denne, v zostave televízie Petrovec, so silnou slovenskou menšinou, od 16. novembra 1997. Rádio ponúka každý deň báčske národné piesne a mnoho denných udalostí z celej Vojvodiny.

## Zdroj
* Stránka rádia Petrovec

Kategória:Srbské rozhlasové stanice